คือเราเพิ่งฉีดยาคุมแบบ3เดือนไป 1เข็ม แต่แฟนอยากมีน้องแล้วอ่ะค่ะ แล้วถ้าเลิกฉีดต้องรอนานไหมคะถึงจะสามารถตั้งครรภ์ได้?
สวัสดีค่ะ ด.ญ มานะ วิ่งชนะควายทุกตัว,สำหรับยาฉีดคุมกำเนิดชนิดที่ฉีดทุก 3 เดือน โดยทั่วไป เมื่อหยุดฉีดยาแล้ว รังไข่จะยังไม่กลับมาทำงานได้ทันทีและประจำเดือนอาจจะยังไม่มาเป็นปกติได้ ซึ่งการทำงานของรังไข่และโอกาสที่จะตั้งครรภ์ อาจกลับมาเป็นปกติเร็วที่สุดประมาณ 3 เดือนหลังฉีดเข็มสุดท้าย แต่โดยเฉลี่ยคือประมาณ 4-10 เดือน ในขณะที่บางรายอาจใช้เวลานานเป็นปีได้ดังนั้น อาจต้องรอเวลาไปซักระยะก่อนค่ะ แต่ไม่สามารถตอบได้ว่าเมื่อไหร่ หากต้องการที่จะตั้งครรภ์ ก็ควรมีเพศสัมพันธ์เป็นประจำอย่างสม่ำเสมอ การตั้งครรภ์ก็น่าจะเกิดขึ้นในที่สุดค่ะ